CELEX: 62008TJ0200
Ühenduse kaubamärk
Kehtetuks tunnistamise menetlus
Ühenduse sõnamärk FOODLUBE
Absoluutsed keeldumispõhjused
Kirjeldavus
Eristusvõime
Määruse (EÜ) nr 40/94 artikli 7 lõike 1 punktid b ja c, ja artikli 51 lõike 1 punkt a (nüüd määruse (EÜ) nr 207/2009 artikli 7 lõike 1 punktid b ja c, ja artikli 52 lõike 1 punkt a)

Siseturu Ühtlustamise Ameti teise apellatsioonikoja 3. märtsi 2008. aasta otsuse (asi R 638/2007‑2) tühistamine, mis käsitleb
Interflon BV ja Illinois Tool Works, Inc. vahelist kehtetuks tunnistamise menetlust.
Kohtuasja andmed
Kehtetuks tunnistamise taotluse esemeks olev registreeritud ühenduse kaubamärk:
Sõnamärk FOODLUBE kaupade jaoks, mis kuuluvad klassidesse 1 ja 4 – Registreering nr 1647734
Ühenduse kaubamärgi omanik:
Illinois Tools Works, Inc.
Ühenduse kaubamärgi kehtetuks tunnistamist taotlev pool:
Interflon BV
Kehtetuks tunnistamise taotleja õiguste aluseks olev kaubamärk:
Hageja väidab, et vaidlustatud ühenduse kaubamärk registreeriti määruse nr 40/94 artikli 7 lõike 1 punkte b ja c rikkudes
Tühistamisosakonna otsus:
jätta tühistamistaotlus rahuldamata
Apellatsioonikoja otsus:
jätta kaebus rahuldamata
Resolutsioon
1.
Tühistada Siseturu Ühtlustamise Ameti (kaubamärgid ja tööstusdisainilahendused) teise apellatsioonikoja 3. märtsi 2008. aasta
otsus (asi R 638/2007‑2) osas, millega jäeti rahuldamata kaebus, mis puudutas klassi 1 kuuluvaid tööstuses kasutatavaid keemiapreparaate
ning klassi 4 kuuluvaid tööstuslikke õlisid ja rasvasid ning määrdeaineid.
2.
Ülejäänud osas jätta hagi rahuldamata.
3.
Kohtukulud jäävad poolte endi kanda.